
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 17
din 12 februarie 2015
privind aprobarea bugetului general al 

 unităţii administrativ - teritoriale pe anul 2015

Consiliul Local al Municipiului Sighişoara, întrunit în şedinţă extraordinară;   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 2831/05.02.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea Administraţiei publice locale, republicată, cu modificările şi completările ulterioare;   
Având în vedere Decizia nr. 252.193/28.01.2015 a Şefului Administraţiei Judeţene a Finanţelor Publice Mureş, prin care se aprobă repartizarea pe unităţile administrativ - teritoriale din judeţul Mureş a sumelor defalcate din T.V.A. pentru finanţarea cheltuielilor cu salariile, sporurile, indemnizaţiile şi alte drepturi salariale în bani stabilite prin lege, precum şi contribuţiile aferente acestora pentru unităţile de învăţământ preuniversitar de stat, pentru anul bugetar 2015, conform anexei nr. 1 la această decizie, precum şi partea destinată finanţării cheltuielilor cu pregătirea profesională, cu evaluarea periodică a elevilor, precum şi a cheltuielilor prevăzute la articolul bugetar ”bunuri şi servicii” pentru anul bugetar 2015, conform anexei nr. 3 la această decizie, cât şi partea destinată finanţării sumelor prevăzute prin hotărâri judecătoreşti, având ca obiect acordarea unor drepturi de natură salarială stabilite în favoarea personalului din învăţământul preuniversitar de stat, devenite executorii până la 31.12.2014, conform anexei nr. 6 la această decizie; 
Ţinând cont de Decizia nr. 3.364/29.01.2015 a Şefului Administraţiei Judeţene a Finanţelor Publice Mureş, prin care se aprobă repartizarea pe unităţile administrativ - teritoriale din judeţul Mureş a nivelului maxim al cheltuielilor de personal, aferent anului 2015, conform anexei care face parte integrantă din această decizie;
Luând în considerare Decizia nr. 251361/20.01.2015 a Şefului de Administraţie al Administraţiei Judeţene a Finanţelor Publice Mureş, prin care se aprobă repartizarea pe unităţile administrativ - teritoriale din judeţul Mureş, reprezentând sume defalcate din taxa pe valoarea adaugată pentru echilibrarea bugetelor locale pentru anul 2015, conform anexei nr. 1 la aceasta;
Ţinând cont de prevederile Legii nr. 186/2014, Legea bugetului de stat pe anul 2015, precum şi de cele ale Legii nr. 273/2006 privind finanţele publice locale, cu modificările şi completările ulterioare;
Având în vedere Raportul de specialitate nr. 2829/05.02.2015 al Direcţiei economice, prin care se propune şi se justifică necesitatea elaborării şi aprobării bugetului general al unităţii administrativ – teritoriale  pe anul 2015, îndeplinindu-se prevederile legale în acest sens;

Având în vedere avizele favorabile ale comisiilor: urbanism, comeţ şi socială;
În baza art. 36 (2) lit. “b”, (4) lit. “a”, art. 45 (2) lit. ”a” şi a art. 115 (1) lit. “ b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă bugetul general al unităţii administrativ – teritoriale pe anul 2015, conform anexei nr. 1, care face parte integrantă din prezenta hotărâre.
Art. 2. Se aprobă detalierea privind cheltuielile pe articole şi aliniate pentru capitolele de cheltuieli finanţate din toate bugetele.
Art. 3. Se aprobă lista de investiţii, conform anexei nr. 2, care face parte integrantă din prezenta hotărâre.  
Art. 4. Se aprobă utilizarea sumei de 15.383.000 lei din excedentul bugetului local al anului  precedent pentru finanţarea cheltuielilor secţiunii de dezvoltare.
Art. 5. Se aprobă bugetul de venituri proprii şi subvenţii, conform anexei nr. 3, care face parte integranta din prezenta hotărâre.
Art. 6. Se aprobă lista de investiţii, conform anexei nr. 4, care face parte integrantă din prezenta hotărâre.
Art. 7. Se aprobă utilizarea sumei de 462.000 lei din excedentul bugetului de venituri proprii şi subvenţii  al anului  precedent pentru finanţarea cheltuielilor  secţiunii de dezvoltare.
Art. 8. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Direcţia economică şi serviciile de specialitate din cadrul Municipiului Sighisoara.
Art. 9. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţa publică prin publicarea pe pagina de internet la adresa www.sighisoara.org.ro

PREŞEDINTE DE ŞEDINŢĂ,

  

         Gavrilă Ionel  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  3 ex. Direcţia economică.
  8 ex. 
A.B./G.V.
